b'\n_START_ARTICLE_\nDavid Limon\n_START_SECTION_\n\xc5\xbdivljenje in delo\n_START_PARAGRAPH_\nDavid Limon se je rodil leta 1955 v Withernsea, Zdru\xc5\xbeeno kraljestvo. Vpisal se je na Univerzo v Leedsu, kjer je leta 1976 diplomiral iz angle\xc5\xa1ke knji\xc5\xbeevnosti in filozofije, nato pa je obiskoval Univerzo v Manchestru, kjer je leta 1979 pridobil podiplomski certifikat za pou\xc4\x8devanje angle\xc5\xa1\xc4\x8dine kot tujega jezika. Opravil je tudi magisterij iz jezikoslovja na Univerzi v Exetru, doktoriral pa na Filozofski fakulteti v Ljubljani z disertacijo Prevodoslovna kontrastivna funkcijska analiza neleposlovnih besedil v sloven\xc5\xa1\xc4\x8dini in angle\xc5\xa1\xc4\x8dini._NEWLINE_Po kon\xc4\x8danem doktoratu je najprej delal v \xc5\xa0paniji, Nigeriji, Veliki Britaniji in Jugoslaviji, nato pa je deloval kot samostojni pisec izobra\xc5\xbeevalnega gradiva. Za svoje delo je v letih 1988 in 1992 prejel dr\xc5\xbeavno nagrado (British Interactive Multimedia Association), prav tako tudi leta 1997 (Languages for Export Award). Med letoma 1996 in 1998 je bil koordinator projekta Socrates Lingua Action D, pri katerem je sodelovalo sedem evropskih univerz, poleg tega pa tudi svetovalec projekta Leonardo, katerega koordinator je bila Univerza Thames Valley._NEWLINE_Od leta 1998 je zaposlen na Oddelku za prevajalstvo na Univerzi v Ljubljani, leta 2005 je postal docent za podro\xc4\x8dje angle\xc5\xa1kega jezika, zdaj je izredni profesor. Bil je vodja katedre za angle\xc5\xa1ki jezik. Sodeloval je v maturitetni predmetni komisiji za angle\xc5\xa1\xc4\x8dino. V obdobju 2003\xe2\x80\x932006 je sodeloval pri mednarodnem projektu Socrates Action 6 \xe2\x80\x93 Usposabljanje univerzitetnih u\xc4\x8diteljev za ve\xc4\x8djezi\xc4\x8dne skupine \xc5\xa1tudentov v(TeMCU), ki ga je koordinirala Univerza v Granadi._NEWLINE_Prevaja za razli\xc4\x8dne slovenske kulturne ustanove in vodi strokovne seminarje za u\xc4\x8ditelje in prevajalce.'